गंदे पानी की सप्लाई पर कलेक्टर सख्त, पीएचईडी करेगा जांच
बूंदी|शहर मेंनालों से होकर गुजर रही पाइप लाइनों से घरों में पहुंच रहे गंदे पानी के मामले को कलेक्टर नरेशकुमार ठकराल ने गंभीरता से लिया है। उन्होंने जलदाय विभाग के अफसरों को सख्त निर्देश दिए कि नालों से होकर गुजर रही पाइप लाइनों को जल्द दुरुस्त करवाया जाए। कलेक्टर सोमवार को समीक्षा बैठक ले रहे थे। उन्होंने भास्कर में 2 मार्च को प्रकाशित खबर पेयजल लाइनों में लीकेज, बीमारियों की आशंका के बाद अफसरों से कहा कि सरकार लोगों को शुद्ध पेयजल देने का भरोसा दिला रही है। ऐसे में हमें भी अपनी जिम्मेदारी समझनी चाहिए। उन्होंने इस मामले की जांच के आदेश भी दिए हैं।
इसके अलावा भामाशाह स्वास्थ्य बीमा योजना की मॉनिटरिंग करने की बात भी उन्होंने कही। उन्होंने कहा कि अस्पतालों में बायोमैट्रिक से उपस्थिति सुनिश्चित हो। बिजली पर भी अधिकारियों को ध्यान देना चाहिए।
कलेक्टर ने कहा-बीमारी फैली तो कौन जिम्मेदार होगा
hin_Deva hin_Deva hin_Deva hin_Deva